Diari Oficial de la Generalitat Valenciana


Sumari del DOGV 6922, del 13-12-2012 (2012/11940)

RESOLUCIÓ de 3 de desembre de 2012, de la consellera d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2013.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6922

Data del DOGV
:   13-12-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/11708


Data del document
:   03-12-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 3 de desembre de 2012, de la consellera d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2013. [2012/11988]  
La Generalitat és competent en matèria d'ensenyances nauticoesportives, d'acord amb el Reial Decret 1952/1996, de 23 d'agost, sobre traspàs de funcions i servicis de l'Administració de l'Estat a la Comunitat Valenciana, publicat en el Diari Oficial de la Comunitat Valenciana de data 24 de setembre de 1996, i és la Conselleria d'Infraestructures, Territori i Medi Ambient la que assumix el desplegament i l'aplicació de les esmentades competències a través de la Direcció General de Transports i Logística.  
L'exercici d'estes funcions s'ha de realitzar, com s'establix en el reial decret esmentat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
La realització dels exàmens es regirà pel que disposen l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado de data 3 de novembre de 2007, la restant normativa que esta orde preveu i el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado de data 12 de març de 2002.  
  
Per tot això i fent ús de les atribucions que concedix a la consellera d'Infraestructures, Territori i Medi Ambient de la Generalitat el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Aprovar la convocatòria ordinària per a l'any 2013 d'exàmens teòrics per a l'obtenció dels diferents títols nauticoesportius, amb subjecció a les bases següents:  
1. Es convoquen els exàmens teòrics següents per províncies:  
  
ALACANT  
15 i 16 de febrer  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 29 de gener  
  
28 i 29 de juny  
Capità de iot  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 10 de juny  
  
CASTELLÓ  
4 i 5 d'octubre  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 17 setembre  
  
VALÈNCIA  
26 i 27 d'abril  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 6 d'abril  
  
29 i 30 de novembre   
Capità de iot  
Patró de iot  
Patró d'embarcacions de recreació  
Patró per a navegació bàsica.  
- Matrícula fins al dia 12 de novembre  
  
2. Normes generals:  
2.1. Per a obtindre el títol corresponent, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions que establix l'Orde de 26 d'octubre de 2007 del Ministeri de Foment, per la qual es regulen les condicions per al govern d'embarcacions de recreació, així com la resta de requisits establits en l'esmentada norma, així com en la Resolució de 15 de desembre de 2011, de la Direcció General de la Marina Mercant, que actualitza parcialment l'esmentada orde.  
  
2.2. Els aspirants que no es presenten en les proves el dia i l'hora assenyalats, excepte en els casos degudament justificats i lliurement apreciats pel tribunal, seran exclosos de la prova i perdran tots els drets d'examen.  
2.3. Per a l'examen teòric de patró de iot s'ha d'estar en possessió del títol de patró d'embarcacions de recreació.  
2.4. Per a l'examen teòric de capità de iot s'ha d'estar en possessió del títol de patró de iot.  
3. Presentació de sol·licituds telemàtica o presencial:  
3.1. Les sol·licituds es presentaran de forma telemàtica, a través de la web de la Conselleria d'Infraestructures, Territori i Medi Ambient en la pàgina   
Per a això caldrà disposar, prèviament, del DNI electrònic o del certificat d'usuari de firma electrònica avançada o firma digital. Els matriculats per mitjà del sistema telemàtic hauran d'aportar el dia de l'examen el justificant del registre telemàtic, així com la documentació acreditativa dels requisits per a participar en la convocatòria, que és la següent: original i fotocòpia del DNI o, en cas de no tindre nacionalitat espanyola, el NIE. En cas que s'hi trobe en tramitació, a més, hauran de presentar el passaport. Original i fotocòpia de la titulació de patró d'embarcacions de recreació (en el cas de candidats a l'examen de patró de iot), o de patró de iot (en el cas de candidats a l'examen de capità de iot). Autorització paterna o del/de la tutor/a, per a aspirants d'edat compresa entre els 16 i 18 anys (sense complir). Els beneficiaris d'exempcions de taxa per família nombrosa hauran de presentar l'acreditació corresponent.  
Els aspirants matriculats per este sistema que no presenten la mencionada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la seua inscripció de forma presencial segons els documents de sol·licitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en les oficines PROP i en la pagina web de la Conselleria d'Infraestructures, Territori i Medi Ambient.  
  
Les sol·licituds per a prendre part en les convocatòries es podran presentar:  
- En les dependències de la Conselleria d'Infraestructures, Territori i Medi Ambient, sítia en l'avinguda d'Aguilera, 1, 8a planta, 03590 Alacant.  
-En els corresponents registres dels servicis centrals i territorials de les diferents conselleries i en qualsevol de les oficines PROP de la Generalitat Valenciana.  
-En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Documentació  
4.1. Junt amb les sol·licituds i dins dels terminis establits per a la presentació, els candidats han d'adjuntar en tots els casos:  
- Fotocòpia del document nacional d'identitat, i en cas que no siga espanyol, el NIE.  
- Autorització paterna o del/de la tutor/a, per a aspirants d'edat compresa entre els 16 i 18 anys (sense complir).  
- Fotocòpia confrontada del títol o targeta d'identitat marítima de la titulació anterior, en els casos d'examen de patró de iot i capità de iot. Les persones que hagen tramitat els mencionats títols en una altra comunitat autònoma hauran de demostrar-ne documentalment la possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures hauran de presentar fotocòpies confrontades.  
- Exemplar per a l'administració de l'imprés de pagament (mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005, que aprova el text refós de la Llei de Taxes de la Generalitat Valenciana, publicada en el Diari Oficial de la Comunitat Valenciana de data 22 de març de 2005, l'import actualitzat dels qual per a l'any 2013 es publicarà en la pàgina web de la Conselleria d'Infraestructures, Territori i Medi Ambient, .  
Els beneficiaris d'exempcions de taxa per família nombrosa hauran de presentar l'acreditació corresponent.  
En cap cas es podrà acumular l'abonament de les distintes taxes indicades en el quadro anterior. S'haurà d'efectuar únicament l'abonament que corresponga al procediment administratiu que es pretenga iniciar.  
El pagament a l'entitat bancària no substituirà en cap cas el tràmit de presentació de la sol·licitud davant de l'Administració dins del termini establit i en la forma escaient previstos en estes bases.  
5. Termini de presentació de sol·licituds  
5.1. El termini de presentació de sol·licituds finalitzarà per a cada convocatòria 15 dies hàbils abans de la data indicada d'examen.  
5.2. No s'admetrà cap sol·licitud presentada fora del termini establit.  
6. Horari i lloc d'exàmens:  
6.1. Els exàmens es faran durant el divendres de vesprada i el dissabte de matí de les dates indicades en la base primera. Els horaris s'establiran segons els aspirants matriculats i la disponibilitat d'aules adequades.   
6.2. Els horaris i el lloc d'examen seran els anunciats pel president del tribunal en el tauler d'anuncis de la Direcció General de Transports i Logística a Alacant, siti en l'adreça mencionada en la base 3.2, així com en la pàgina web de la Conselleria d'Infraestructures, Territori i Medi Ambient, amb almenys una setmana d'antelació respecte de la data de realització de l'examen.   
7. Desenrotllament de les proves:  
7.1. El desenrotllament de les proves es regirà pel que establix l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado de data 3 de novembre de 2007, així com la Resolució de 15 de desembre de 2011 de la Direcció General de la Marina Mercant, per la qual es modifiquen els annexos I, III, V, VIII i XII de l'Orde JFW 6020/2007, de 26 d'octubre, i el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat en la utilització de les motos nàutiques.  
  
7.2. A fi de poder entrar en les aules i realitzar l'examen, els aspirants hauran de presentar-se en el lloc de la realització de l'examen amb el següent:  
- Documents originals del DNI, NIE o passaport; no seran vàlids a estos efectes els resguards de renovació. En qualsevol moment, el Tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors.   
  
L'autoritat convocant, per si mateixa o a proposta del president del Tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, que podrà ser exclòs de la convocatòria en qualsevol moment si no complix els requisits.  
- Justificant bancari (mod. 046) del pagament de les taxes corresponents a la inscripció en la prova a la Generalitat Valenciana.  
- Estris d'escriptura: llapis del núm. 2, bolígraf i goma d'esborrar, transportador nàutic, regle, esquadra o cartabó i compàs. Així mateix, s'autoritza l'ús de calculadores senzilles i no es permet l'ús de calculadores científiques i/o programables, telèfons mòbils, agendes electròniques ni ordinadors personals.  
Per als exàmens de capità de iot, hauran d'acudir proveïts de l'almanac nàutic de l'any actual. Així mateix, i per a l'assignatura d'anglés, podran acudir proveïts del corresponent diccionari.  
8. Estructura dels exercicis i requeriments per a superar-los:  
Patró de moto nàutica B.  
Resolució de 20 preguntes tipus test, amb quatre respostes alternatives, sent-ne únicament una vàlida, de les quals cal respondre'n correctament 14, per a ser considerat apte. Duració de l'examen: una hora.  
  
Patró de moto nàutica A  
Resolució de 30 preguntes tipus test, amb quatre respostes alternatives, sent-ne únicament una vàlida, de les quals cal respondre'n correctament 21 per a ser considerat apte. Duració de l'examen: una hora.  
  
Patró per a navegació bàsica  
Resolució de 40 preguntes tipus test, amb quatre respostes alternatives, sent-ne únicament una vàlida. Per a ser considerat apte cal resoldre correctament vint-i-huit preguntes en total; caldrà un mínim de set encerts de les 10 preguntes sobre reglament d'abordatges, un mínim de dos encerts de les quatre preguntes d'abalisament i un mínim de dos encerts de les quatre preguntes de radiocomunicacions. Duració de l'examen: una hora.  
Patró d'embarcacions de recreació  
Resolució de 75 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament 53 preguntes en total; caldrà un mínim de dos encerts dels exercicis de la carta de navegació, un mínim d'11 encerts de les 15 preguntes sobre reglaments d'abordatge, un mínim de tres encerts de les cinc preguntes sobre abalisament i un mínim de tres encerts de les cinc preguntes sobre radiocomunicacions. Duració de l'examen: dos hores.  
  
Patró de iot  
- Seguretat.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 30 minuts.  
- Legislació.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 30 minuts.  
- Meteorologia i oceanografia.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 30 minuts.  
- Radiocomunicacions.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 45 minuts.  
-Navegació: teoria i exercicis de carta.   
Mínim de quatre i màxim de huit preguntes curtes a desenrotllar que representaran el 35 per cent de la nota de l'examen, i els exercicis de carta que representaran el 65 per cent de la nota de l'examen. La teoria sense contestar implica el suspens de l'assignatura. Duració de l'examen: dos hores.  
Capità de iot  
- Meteorologia i oceanografia.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 60 minuts.  
- Radiocomunicacions.  
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 60 minuts.  
- Anglés. Exercici oral i escrit.  
Exercici oral: els aspirants escoltaran l'explicació d'una situació simulada relacionada amb la navegació, sobre la qual es formularan entre sis i huit preguntes, que hauran de contestar-se per escrit en anglés, utilitzant frases de l'IMO'S Estàndard Marine Communication Phrases. Duració de l'examen: 15 minuts. L'exercici oral representarà el 40 per cent de la nota de l'examen. La no realització de l'exercici oral implicarà el suspens de l'assignatura.  
Exercici escrit: traducció d'un text relacionat amb la nàutica que representarà el 60 per cent de la nota de l'examen. Duració de l'examen: 30 minuts.  
-Teoria del barco.  
Resolució d'un mínim de dos i un màxim de quatre preguntes de teoria que representa un 50 per cent de la nota de l'assignatura, i resolució d'un problema de càlcul que representa un 50 per cent de la nota de l'assignatura. Per a ser considerat apte han de contestar-se les dos parts de l'examen. Duració de l'examen: 60 minuts.  
- Teoria de navegació.   
Resolució de 20 preguntes tipus test, amb quatre respostes alternatives, sent-ne únicament una vàlida. Per a ser considerat apte, cal resoldre correctament un mínim de 14 preguntes. Duració de l'examen: 60 minuts.  
-Càlcul de navegació.  
Realització d'un exercici de càlcul. Duració de l'examen: tres hores.  
9. Tribunal  
9.1. La consellera d'Infraestructures, Territori i Medi Ambient nomena com a tribunal per a avaluar els exàmens esmentats els membres següents:  
Tribunal titular  
President: Carlos J. Eleno Carretero.  
Secretari: Agustín Lloret Soler.  
Vocals:  
- Pedro Olano Codesido.  
- Tomás Vicente Varó Giner.  
- Miguel Bru Sales.  
Tribunal suplent  
President: Josep Llin Belda.   
Secretària: Concepción Morillas Barrio.  
Vocals:  
- Paco Bayarri Cebrián.  
- Vicente Lacruz Cervera.  
- Emilio Antonio López Larrubia.  
9.2. Els membres dels tribunals i el personal auxiliar d'examen tindran dret a l'abonament de les indemnitzacions per assistències, d'acord amb el que preveu la normativa vigent.  
10. Resultats dels exàmens:  
10.1. Finalitzats els exàmens i una vegada realitzada la correcció pel tribunal, la plantilla de resultats i les qualificacions provisionals es publicaran en el tauler d'anuncis de les dependències de la Direcció General de Transports i Logística a Alacant, així com en la pàgina web de la Generalitat de la Conselleria d'Infraestructures, Territori i Medi Ambient.  
10.2. Els candidats examinats disposaran de cinc dies hàbils, comptats a partir del dia en què es facen públiques les qualificacions provisionals de la convocatòria de què es tracte, per a sol·licitar la revisió del seu examen pel tribunal o presentar-hi les al·legacions que consideren oportunes.  
10.3. Les reclamacions hauran d'estar degudament motivades i seran fetes per la persona que ha realitzat l'examen, s'hauran de dirigir al president del tribunal, i s'hauran de presentar en la forma i el lloc establits en la base 3.2 d'esta convocatòria. No es tramitarà cap reclamació rebuda via fax. En la sol·licitud s'haurà de fer constar el nom i cognoms de la persona que ha realitzat l'examen, el DNI, l'adreça i el número de telèfon, l'assignatura de què es tracte i la data de la convocatòria.  
  
10.4. Contra els resultats de la revisió d'exàmens i les al·legacions podrà interposar-se recurs d'alçada en el termini d'un mes, segons el que establixen l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.  
10.5. Ateses i resoltes les al·legacions i les revisions d'exàmens, el Tribunal elaborarà les actes definitives.  
10.6. Els exàmens es conservaran durant el termini de 12 mesos comptats des de l'endemà de la data de la seua realització.  
11. Sol·licitud de títols i targetes d'identitat marítimes:  
No hi ha termini establit per a les sol·licituds d'expedició, renovació i convalidació de títols, que es podran realitzar qualsevol dia hàbil i per al tràmit de les quals s'haurà de presentar la documentació següent:  
- Dos fotografies recents, amb nom, cognoms i número de document nacional d'identitat per darrere.  
- Fotocòpia del document nacional d'identitat o, en cas que no siga espanyol, el NIE.  
- Certificat mèdic en imprés oficial ajustat al quadro d'aptituds psicofísiques expedit d'acord amb la Resolució d'11 de gener de 2010 de la Direcció General de Marina Mercant, publicada en el Boletín Oficial del Estado de data 15 de febrer de 2010.  
No caldrà la presentació del certificat mèdic, si la persona interessada acredita haver-lo presentat, en l'àmbit de competències de l'Administració de la Generalitat Valenciana, dins del termini dels dos anys anteriors amb una sol·licitud d'expedició d'alguna titulació nàutica de recreació.  
- Les persones que opten als títols de patró de iot i capità de iot hauran de presentar fotocòpia confrontada del títol o targeta d'identitat marítima de la titulació immediatament anterior, així mateix, si disposen de titulacions que puguen donar lloc a convalidació d'assignatures, hauran de presentar fotocòpies confrontades. Encara que esta documentació ja haja sigut presentada en la matrícula.  
- Exemplar per a l'Administració de l'imprés de pagament (model 046, concepte 9768) per a l'expedició dels títols per al govern d'embarcacions de recreació, amb certificació mecànica o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005, que aprova el text refós de la Llei de Taxes de la Generalitat Valenciana, publicada en el Diari Oficial de la Comunitat Valenciana de data 22 de març de 2005, segons el que establix la base quarta d'esta orde.  
  
- Certificat original de les pràctiques bàsiques de seguretat i navegació i, si és el cas, pràctiques de vela, així com el certificat de pràctiques de radiocomunicacions, expedits per una escola autoritzada, d'acord amb allò que s'ha estipulat en l'Orde FOM/3200/2007, de 26 d'octubre.  
  
València, 3 de desembre de 2012.- La consellera d'Infraestructures, Territori i Medi Ambient: Isabel Bonig Trigueros.